CELEX: 62022TN0146
Language: sl
Date: 2022-03-16 00:00:00
Title: Zadeva T-146/22: Tožba, vložena 16. marca 2022 – Ryanair/Komisija

16.5.2022   
            
            
               SL
            
            
               Uradni list Evropske unije
            
            
               C 198/56
            
         
      Tožba, vložena 16. marca 2022 – Ryanair/Komisija
      (Zadeva T-146/22)
      (2022/C 198/81)
      Jezik postopka: angleščina
      
         Stranki
      
      
         Tožeča stranka: Ryanair DAC (Swords, Irska) (zastopniki: E. Vahida, F.-C. Laprévote, V. Blanc, D. Pérez de Lamo in S. Rating, odvetniki)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razglasi sklep Evropske komisije (EU) z dne 16. julija 2021 o državnih pomočeh SA.57116–COVID-19: Državno poroštvo in posojilo družbi KLM; in,
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: Komisija naj ne bi pravilno določila prejemnika s tem, da je (i) menila da je bila družba KLM edina prejemnica pomoči nizozemske vlade in (ii) ni mogla zagotoviti, da pri prej dodeljeni pomoči skupini Air France-KLM ni prišlo do „spill-over“ prenosa koristi na družbo KLM.
               
            
                  2.
               
               
                  Drugi tožbeni razlog: sklep naj bi kršil določbe PDEU in splošna načela prava EU, na katerih temelji liberalizacija trga EU letalskega prevoza 80-ih let (npr. prepoved diskriminacije, svoboda opravljanja storitev in svoboda ustanavljanja).
               
            
                  3.
               
               
                  Tretji tožbeni razlog: Evropska unija naj bi zlorabila pooblastila in napačno uporabila člen 107(3)(b) PDEU in njen začasni okvir s tem, da (i) ni navedla resnih motenj v nizozemskem gospodarstvu in (ii) ni pretehtala koristnih učinkov pomoči glede na nasprotne učinke na tržne razmere in ohranjanje nemotene konkurence (npr. „balancing test“).
               
            
                  4.
               
               
                  Četrti tožbeni razlog: Komisija naj ne bi sprožila uradne preiskave kljub obstoju „resnih težav“ in naj bi kršila procesne pravice tožeče stranke.
               
            
                  5.
               
               
                  Peti tožbeni razlog: Komisija naj bi kršila obveznost obrazložitve na podlagi člena 296(2) PDEU.